Деби Хари

**Дебора Ен Хари** (англ. *Deborah Ann Harry*; родена **Анџела Тримбл** (англ. *Angela Trimble*); 1 јули 1945 година) ― американска пејачка, текстописец и глумица, најпозната како пејачка во групата Блонди.

Како една од највлијателните икони на музичката сцена од 70-тите и 80-тите години, Хари е позната по нејзиниот уникатен глас, стил и влијание врз музичките правци како: панк, нов бран и поп-рок. Хари ја основала групата Blondie кон средината на 70-тите и со групата забележала многу хитови, вклучувајќи ги песните: „Heart of Glass“, „Call Me“, „Atomic“, и „Rapture“.

## Живот и кариера

### 1945–1965: Рани години
Хари била родена како Анџела Тримбл на 1 јули 1945 година во Мајами, Флорида. На тримесечна возраст била посвоена од Кетрин и Ричард Хари и била прекрстена во Дебора Ен Хари. Таа има шкотско потекло и презимињата на нејзините биолошки родители биле Тримбл и Мекензи. 

Дипломирала на колеџот Сентенари во Хакетстаун, Њу Џерси во 1965 година. Пред да ја започне музичката кариера, Хари во доцните 1960-ти се преселила во Њујорк и таму една година работела како секретарка во канцеларијата на радио Би-би-си, а подоцна работела и како келнерка, танчерка во дискотека и Плејбој зајачица.

### 1966–1975: Почеток на музичката кариера и основање на Blondie
 Хари настапува со Блонди во Торонто, 1977 годинаХари во промотивна слика за издавањето на албумот *[[Plastic Letters]]* во 1978 годинаХари ја започнала нејзината музичка кариера во доцните 1960-ти како пратечки вокал во фолк-рок групата The Wind in the Willows, која издала истоимен албум во 1968 година со Capitol Records.

Во 1973 година, Хари се приклучила на групата „The Stilettos“, а набрзо на групата ѝ се приклучил  гитаристот Крис Стајн, кој станал нејзин дечко. 

Во 1974 година, Хари и Стајн ја напуштиле групата Stilettos (заедно со басистот и тапанарот од групата) и со Тиш Беломо и Снуки Беломо ја основале групата Angel and the Snake чие име за кратко време го смениле во Блонди. 

### 1976–1980: Светска популарност
Со нејзината убавина, харизматичната појава, смелиот избор на облека и светло обоената руса коса, Хари веднаш станала панк-икона.

Блонди го издале нивниот истоимен албум во 1976 година, но светска популарност стекнале со нивниот трет албум, *Parallel Lines* (1978). На овој албум се наоѓал светскиот хит-сингл „Heart of Glass“ кој бил втор најпродаван сингл во 1979 година. 

Албумот *Autoamerican* бил објавен во 1980 година и групата Блонди забележала нови светски хитови со песните: „Call Me“ (од саундтракот ), „Atomic“ (од албумот *„Eat to the Beat“*), „The Tide is High“, и „Rapture“.

Песната „Rapture“ станала прва рап-ориентирана песна која стигнала до прво место на американските *Билбордови* топ листи. Придружното музичко видео за „Rapture“ премиерно било прикажано на американската телевизија на Solid Gold на 31 јануари 1981 година и станало прво рап-видео емитувано на MTV.

Хари била овековечена од Енди Ворхол во 1980 година, кој креирал многу уметнички дела od нејзиниот имиџ од една фотосесија во Фабрика (студиото на Ворхол). 

### 1981–1996: Соло-кариера и глума
Хари ја започнала нејзината соло-кариера со албумот *KooKoo* (1981). 

По распаѓањето на Блонди во 1982 година таа се грижела за болниот партнер Крис Стајн и поретко издавала нова музика. Во 1983 година го издала синглот „Rush Rush“ (продуциран од Џорџо Мородер и преземен од филмот *[[Лице со лузна]]*), но синглот бил комерцијално неуспешен. Истата година, Хари глумела во хорор- филмот од Дејвид Кроненберг*, Видеодром* (1983), а за нејзината изведба во филмот добила одлични критики. 

Во 1986 година, Хари го издала нејзиниот втор соло-албум,*Rockbird.* Синглот „French Kissin' in the USA“ бил единствен соло топ-10 хит за Хари во Велика Британија и бил умерен хит во САД (57-мо место). 

Во 1987 година, Хари глумела заедно со Алек Болдвин во филмот *Засекогаш, Лулу*; го глумела насловниот лик. Во 1988 година, Хари го глумела ликот на Велма Вон Тасл во сатиричниот филм од Џон Вотерс, *Лак за коса*. Нејзиниот следен соло-потфат бил албумот *Def, Dumb and Blonde* од 1989 година. Во овој момент Хари како нејзино професионално име почнала да го користи „Дебора“ наместо „Деби“.

Хари имала споредна улога во филмот *Приказни од мрачната страна: филм* (1990). Од 1989 до 1991 година, Хари била на интензивна светска турнеја со поранешниот гитарист од Blondie Крис Стајн, Карл Хајд од Underworld и идниот басист од Blondie, Ли Фокс. Во јули 1991 година, настапила на стадионот Вембли, како поддршка за INXS. Во 1991 година, била објавена компилацијата  *The Complete Picture: The Very Best of Deborah Harry and Blondie*, која содржела хитови со Блонди, како и нејзини соло-хитови. Албумот стигнал до трето место на британската табела за албуми.

Во 1992 година, Хари соработувала со германската пост-панк група Die Haut на песната „Don't Cross My Mind“ и ја објавила песната „Prelude to a Kiss“ на саундтракот од истоимениот филм. Нејзиниот четврти соло-албум, *Debravation*, бил објавен во јули 1993 година. Американските изданија на албумот содржеле две дополнителни песни снимени со REM : „Tear Drops“ и преработката на хитот од Скитер Дејвис од 1961 година „My Last Date (with You)“. Исто така, во 1993 година, Хари имала споредна улога во хорор филм *Body Bags* во режија на Џон Карпентер.

Кон средината на 1990-тите, Хари работела како гостин-пејачка на неколку проекти: Таа се приклучила на авангардниот џез-ансамбл Jazz Passengers во 1994 година, појавувајќи се на нивниот албум *In Love* (1994). Хари, исто така, соработувала со Отис Блеквел, а снимила и дует со глумецот Роберт Џекс под наслов „Der Einziger Weg (The Only Way)“, тематска песна за хорор филмот *Тексашки масакр со моторна пила: Следна генерација* (1994). Хари исто така била пејачка во споредниот проект од Talking Heads, изданието на Heads од 1996 година *No Talking, Just Head*, проследено со *Individually Twisted* од Jazz Passengers (1997). Истата година, таа соработувала со Бил Вер од Jazz Passengers во неговиот спореден проект Groove Thing, пеејќи ги главните вокали на клупскиот хит „Command and Obey“. Друга соработка со Jazz Passengers, „The City in the Sea“, се појавила на албумот како омаж за Едгар Алан По „*Closed on Account of Rabies“* (1997).

На филм, Хари глумела во режисерското деби од Џејмс Манголд, *Heavy* (1995). Следната година глумела во уште еден филм од Манголд, *Cop Land“* (1997).

### 1997–2007: Обновување на Блонди и соло-проекти
лево|мини| Хари настапува со Блонди на фестивалот Роскилд, 1999 година
Во 1997 година, групата Блонди повторно се составила по 15 годишна пауза. Четирите оригинални членови (Хари, Стајн, Клем Бурк и Џими Дестри ) започнале сесии за седмиот студиски албум од Блонди, *No Exit* (1999). Главниот сингл од албумот, „Maria“, дебитирал на прво место во Обединетото Кралство и стигнал до прво место на топ-листите во 14 други земји.

Хари учествувала на албумот од Бил Вер од 2001 година, *Vibes 4,* пеејќи на песната „Me and You“, како и на албумот од поранешниот гитарист од The Police, Енди Самерс, *Peggy's Blue Skylight* на песната „Weird Nightmare“. Техно-преработката на „Ghost Riders in the Sky“ од Стен Џонс била прикажана на саундтракот од филмот *„Три бизнисмени“* од 1998 година и била достапна на нејзината веб-страница за преземање. Хари пеела на две песни на проектот *Cinema Italiano* од Андреа Гриминели: „You'll Come to Me“ (инспириран од главната тема на *[[Амаркорд]]*) и „When Love Comes By“ (од *[[Поштарот]]*). Во 2003 година, пеела на песната „Uncontrollable Love“ од дуото-диџеи Blow-Up. Истата година, групата Блонди го издала албумот *The Curse of Blondie* (2003).

Петтиот соло албум на Хари, *Necessary Evil* (2007), бил издаден откако ја завршила светската турнеја True Colors. 

### 2008–денес: Подоцнежна музичка кариера
мини| Хари настапува на фестивалот Гластонбери во 2023 година.
Хари придонела за албумот од Fall Out Boy од 2008 година, *Folie à Deux*, пеејќи во рефренот од песната „West Coast Smoker“. Во 2010 година, Хари направила низа музички записи (соло песни и дуети со Ник Кејв и други музичари) за проектот The Jeffrey Lee Pierce Sessions. Блонди го издале нивниот деветти студиски албум, *Panic of Girls*, во 2011 година.

IВо 2014 година, Хари, заедно со Arcade Fire, гостувала на Coachella, а Хари повторно гостувала таму во 2023 како член на Блонди. Во мај 2014 година, Блонди го издале нивниот десетти студиски албум *Ghosts of Download*. 

Единаесеттиот студиски албум на Блонди, *Pollinator*, бил објавен во мај 2017 година и дебитирал на 4-то место во Обединетото Кралство. Во октомври 2019 година, Хари објавила мемоари, *Соочи се* (англ. *Face It*). Во 2023 година, *Ролинг Стоун* ја ставил Деби Хари на 168-мо место на нивниот список од 200 најдобри пејачи на сите времиња.

## Личен живот
Хари била во врска со гитаристот од Blondie, Крис Стајн. Двојката се разделила во 1987 година, но тие останале пријатели. Во 2011 година, Хари рекла дека таа и Стајн користеле дрога за време на врската и дека биле во клиника за рехабилитација и одвикнување од зависноста од дрога. Хари била кума на двете ќерки на Стајн.

Во 2014 година, Хари открила дека во младоста имала неколку врски со жени.

Во нејзините мемоари од 2019 година, *Соочи се* (англ. *Face It: A Memoir*), Хари напишала дека била силувана со нож за време на кражба на домот кој го делела со Стајн. Таа исто така напишала дека во раните 1970-ти, серискиот убиец Тед Банди ја намамил во неговиот автомобил во Њујорк, но избегала.

Од 2019 година, Хари живее во населбата Челзи во Њујорк и во Мидлтаун Тауншип во Њу Џерси. 

## Дискографија
**Студиски албуми**

* *KooKoo* (1981)
* *Rockbird* (1986)
* *Def, Dumb &amp;amp; Blonde* (1989)
* *Debravation* (1993)
* *Necessary Evil* (2007)

## Библиографија

* *Making Tracks: The Rise of Blondie* (1982) од Деби Хари, Крис Стајн и Виктор Бокрис ISBN -10: /-13: 
* Предговор за *Деби Хари и Блонди: Picture This* (2011) 
* *Face It* (2019) од Деби Хари, ХарперКолинс ISBN -10: /-13: 

## Наводи

## Надворешни врски

* 
* 
* 

Категорија:Пејачи од Њујорк
Категорија:Американски кантавторки
Категорија:Американски поп-пејачки
Категорија:Американски пејачки од 21 век
Категорија:Американски пејачки од 20 век
Категорија:Живи луѓе
Категорија:Родени во 1945 година
Категорија:Статии со микроформати hAudio
Категорија:Статии со hCards
Категорија:Статии со краток опис
Категорија:Американски панк-рок пејачки
Категорија:Пејачи од Мајами
Категорија:Американски електронски музичарки
Категорија:Американски гласовни глумици
Категорија:Американски телевизиски глумици
Категорија:Американски новобранови музичари
Категорија:Американски филмски глумици
Категорија:Посвоени лица
Категорија:Глумици од Њујорк
Категорија:Глумици од Њу Џерси
Категорија:Глумици од Мајами